b'\n_START_ARTICLE_\nInkunabula\n_START_PARAGRAPH_\nInkunabula je knjiga, posamezna stran ali slika, ki je bila natisnjena (ni rokopis) v Evropi med dokon\xc4\x8danjem Gutenbergove Biblije leta 1454 in 31. decembrom 1500. Ohranjeni primeri so zelo redki in dragoceni. _NEWLINE_Izraz inkunabula izvira iz latinske besede incunabula (povoj, plenice), ki v raz\xc5\xa1irjenem pomenu predstavlja zgodnja obdobja neke dejavnosti. Prva zabele\xc5\xbeena uporaba besede incunabula kot izraza za tiskani material se nahaja na pamfletu Bernharda von Mallinckrodta De ortu et progressu artis typographicae (\xc2\xbbO vzponu in nepredku tipografske umetnosti\xc2\xab, K\xc3\xb6ln, 1639), ki vsebuje opombo prima typographicae incunabula, \xc2\xbbprvo rojstvo tiska\xc2\xab. Termin, kateremu je dolo\xc4\x8dil \xc4\x8dasovni okvir, tj. do konca leta 1500, velja \xc5\xa1e danes. Uporablja se predvsem zaradi potrebe po razlikovanju prvih tiskanih knjig od knjig, izdanih v poznem 17. stoletju._NEWLINE_\xc5\xa0tevilo inkunabul, ki se nahajajo po vsem svetu, se ocenjuje na pribli\xc5\xbeno 27.500 del, s skupno 550.000 kopij. Tisk del po za\xc4\x8detku 16. stoletja v\xc4\x8dasih ozna\xc4\x8dujejo kot postincunabula.'